71-jarige vermoor glo 60-jarige‘n 60-jarige man is Saterdag tydens ‘n bakleiery met ‘n 71-jarige man in die Oos-Kaap vermoor. Die bakleiery het glo omstreeks 17:00 tydens ‘n tradisionele seremonie naby Mhlalaha uitgebreek, het kaptein Jackson Manatha, woordvoerder van die polisie in die Oos-Kaap, gesê. “Dit is nog nie duidelik waaroor hulle baklei het nie, maar dit is teleurstellend dat twee ouer mense, wat deur voorbeeld moet lei, in ‘n misdaad betrokke was,” het Manatha gesê. Die 71-jarige is van moord aangekla en sal Dinsdag in die landdroshof in Dutywa verskyn.